पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य विभाग में गुटबाजी चरम सीमा पर है और लोग एक दूसरे को नीचा दिखाने के किसी भी हद को पार कर रहे है। ऐसी ही एक बानगी जिले में देखने को मिल रही है। दरअसल, 29 अप्रैल को मेहूंस अतिरिक्त प्राथमिक स्वास्थ्य केंद्र में कार्यरत महिला चिकित्सक डॉ.खुशबु कुमार ने यह कहकर सिविल सर्जन को इस्तीफा सौंप दिया था कि शेखपुरा के प्रभारी चिकित्सा पदाधिकारी डॉ.अशोक कुमार उसे 20 हज़ार रुपए प्रतिमाह का डिमांड कर रहे है, जिसका विरोध करने पर उसे मानसिक रूप से प्रताड़ित किया जा रहा है। इस सन्दर्भ में चिकित्सा पदाधिकारी डॉ.अशोक कुमार ने पत्रकारों को बताया था कि डॉ.खुशबू कुमारी अक्सर अपनी ड्यूटी से फरार रहती थी, जिसकी सत्यता पाने पर उसको डांट-फटकार लगायी थी।
लेकिन उल्टा वह आरोप लगाकर इस्तीफा सिविल सर्जन को दे दिया है। चिकित्सा प्रभारी ने यह भी बताया था कि महिला चिकित्सक के पति डॉ.विनय कुमार जो पूर्व में सदर अस्पताल में पदस्थापित थे, जिनका तबादला लखीसराय जिला हो गया है। इसी बीच में डीएम के निर्देश पर गलत ढंग से निजी क्लीनिक में ऑपरेशन करने की शिकायत पर जिले के सभी प्रखंडों के निजी क्लीनिक में छापेमारी किया गया था। जांचोपरांत महिला चिकित्सक के पति डॉ. विनय कुमार जो सदर अस्पताल के सामने फोर्ट नामक निजी क्लीनिक चला रहे है, सत्य पाए जाने पर शहर के पांच निजी अस्पतालों के विरुद्ध कार्रवाई हेतु आवेदन दिया गया था। उसी से पूर्व ग्रस्त होकर यह आरोप लगाया गया है।
प्रधान सचिव के निर्देश पर किया गया है प्रतिनियुक्ति
सिविल सर्जन डॉ.कृष्ण मुरारी प्रसाद सिंह ने कहा कि महिला चिकित्सक की प्रतिनियुक्ति प्रधान सचिव के पत्र के आलोक पर की गयी है। इस्तीफा देने के मामले में उन्होंने साफ़ इंकार करते हुए कहा कि इस तरह का पत्र उन्हें नहीं प्राप्त हुआ है। हालांकि इस तरह का मामला प्रकाश में आया है, जिसे आपस पर समझौता करा दिया जाएगा। वहीं, इस्तीफा देने के बाद महिला चिकित्सक की सदर अस्पताल में प्रतिनियुक्त पर स्वास्थ्य विभाग में चर्चाओं का बाजार गर्म है। कुछ स्वास्थ्य कर्मियों ने बताया कि इस्तीफा के बदले महिला चिकित्सक पर मेहरबान होकर सीएस ने पदोन्नति कर दिए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn